《夜宿三山禅房漫赋刀剑二首 其一 刀》
明代·卢龙云

我有一宝刀，解之欲赠谁。伊人不可见，佩以善自随。

明时遵海曲，漂泊滞天涯。刀头似明月，忆我心所私。

操而可使割，应用自有时。堪叹世间人，笑中亦有之。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。